Nicolò Marcello

Nikolao Marcelo (1399-1474) estis 69-a Doĝo de la Venecia Respubliko, inter la 13-a de aŭgusto 1473 ĝis sia morto. Li sukcedis al Niccolò Tron (1399-1473) kaj estis sukcedita de Pietro Mocenigo (1406-1476). Lia patro estis Giovanni di Bernardo kaj li havis ĝemelan fraton kies nomo estis Bernardo. Kiel kutime en la venecia societo, ekde juna li sin dediĉis al la komerco kaj longatempe li vivis en Damasko. En 1427, li edziĝis al Bianca di Francesco Barbarigo, vidviĝinte, en 1438 li edziĝe unuiĝis al Contarina di Donato Contarini, kiu donis al li unu filinon. Dum balotado, en 1473, li venkis la estontajn doĝojn Pietro Mocenigo kaj Andrea Vendramino. Dum sia mallonga regado, li sin dediĉis al la reorganizado je la veneciaj financoj.

La plej grava okazaĵo dum sia regneco estis la provo pri ŝtatrenverso, en Kipro, la 14-an de novembro 1473, kiam kelkaj nobeluloj fidelaj al la reĝo Ferdinando la 1-a el Napolo, provis renversi la regantinon Katarina Kornaro (1454-1510), vidvino de la reĝo Jakobo la 2-a (1439-1473). La admiralo kaj estonta doĝo Pietro Mocenigo reagis senprokraste kaj la insulo kunsolidiĝis sub la venecia kontrolo. Niccolò Marcello ne partoprenis en tiu entrepreno ĉar li mortis la 1-an de decembro 1474. En sia testamento, li lasis grandan parton de siaj havaĵoj al la institutoj pri karitato.

 Literaturo 
 Personensuche
 Enciclopedia Italiana
 The National Gallery
 Venipedia
 Le vite dei dogi 1423-1474 (Francesco Foscari) Vol II, A cura di Angela Caracciolo Aricò - Trascrizione di Chiara Frison
 DK Eyewitness Travel Guide: Venice & the Veneto
 Giovanni Bellini, Oskar Bätschmann
 Men of Empire: Power and Negotiation in Venice's ..., Volume 1271, Issue 1, Monique O'Connell
 Book of Duarte Barbosa, Duarte Barbosa, Mansel Longworth Dames

 Kelkaj doĝoj de Venecio 

 Vidu ankaŭ 

Kategorio:Doĝoj de Venecio